Zlatý fond SME

Klasické diela nielen slovenskej literatúry na

zlatyfond.sme.sk

Podobizne

Anton Prídavok

Copyright © 2010 Petit Press

Copyright ePub version © 2024 iAdverti

Copyright © 2010 Zlatý fond denníka SME

All rights reserved.

Ďakujeme digitalizátorom: Viera Studeničová, Michal Garaj, Dušan Kroliak, Ľuboš Tines, Katarína Tínesová

Tento súbor podlieha licencii \'Creative Commons Attribution-NonCommercial-NoDerivs 2.5 License\'. Viac informácií na

http://zlatyfond.sme.sk/dokument/autorske-prava/

ISBN-978-80-559-1072-7

￼

Pôvodná publikácia

Anton Prídavok. Vrásky času. Matica slovenská. Martin 2007. 466.

Bibliografické poznámky

Anton Prídavok: Vrásky času: Poézia. Próza. Dráma. Publicistika. Korešpondencia. Bibliografia

Edícia Spisy Slovenského literárneho ústavu Matice slovenskej 4

Podobizne. 1943

Anton Prídavok: Podobizne. Básne. Nakladateľstvo Jozef Stanovský, Prešov, 1943, 97 s.

Text tiráže: Básne Antona Prídavka pod názvom Podobizne vydal Jozef Stanovský v Prešove ako 1. zväzok edície Lúč. Knihu ilustroval, obálku a väzbu navrhoval Vincent Hložník. Vytlačila v 1 000 výtlačkoch, 100 číslovaných, viazaných, autorom podpísaných Kníhtlačiareň Sv. Mikuláša v Prešove v októbri 1943. Tento výtlačok má číslo 3 s autogramom Anton Prídavok.

Pôvodné vydanie zbierky obsahuje 24 básnických profilov významných literárnych, kultúrno-národných a verejných osobností slovenského života, ako aj Petöfi Sándora a Björnstjerne Björnsona od Antona Prídavka, a 1 ilustráciu od Vincenta Hložníka.

Okrem 9 zaradených básní kniha obsahuje tieto básne: Ján Botto, Janko Kráľ, Petöfi Sándor, Samo Chalupka, Franko Sasinek, Ferko Urbánek, Andrej Kmeť, Martin Kukučín, M. R. Štefánik, Björnstjerne Björnson, Jozef Škultéty, Elena M. Šoltésová, Timrava, Terézia Vansová a Ľudmila Podjavorinská.

Naše svetlá

K vám, rozsievači slova —

k vám, svetlá na nebi,

sa vraciam v ťažkej zlobe dňa

a zjavy vaše vzývam si.

Ste vody živej prameňom,

ste všetci nápoj sladkej veleby —

jak hviezda betlehemská skviete sa

a život v mŕtvych kriesite.

Vy k výškam svojeť viedli ste

a stavali ste ducha chrám,

ste prešli všetci cestou Golgoty

a vymodlili spásu nám.

Ste hviezdy naše!

Vy ťažkých časov bardi ste!

Raz šli ste cestou s modlitbou,

raz búrili ste z barikád

a vždy ste kráse verne slúžili.

Ste slnká! Slnká na nebi

a dielo vaše: Boží dar.

Vy národ vyviedli ste z púšte egyptskej

a kladiete mu život na oltár.

Koniec ukážky